Mirza Hasan Ćeman

Mirza Hasan Ćeman je bosanskohercegovački arheolog, historičar i historičar umjetnosti. Rođen je 14. jula 1949. u Jelahu kod Tešnja.Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 144. Studij historije, historije umjetnosti i arheologije završio je na Filozofskom fakultetu u Zadru (tada Univerzitet u Zagrebu), te stekao zvanje diplomiranog arheologa, historičara umjetnosti i profesora historije. Poslijediplomske studije iz arheologije i historije umjetnosti studirao je na Filozofskom fakultetu Univerziteta u Zagrebu. Doktorske studije iz historijske (kulturalne) antropologije studirao je na Insitutum Studiorum Humanitatis u Ljubljani u Sloveniji, gdje je 2006. odbranio doktorat: Povijest, tipologija, sadržaji, funkcije, struktura i topografija grada u Bosanskom ejaletu od 15. do 19. st. Na Fakultetu islamskih nauka Univerziteta u Sarajevu završio je poseban DIN program (Diploma u islamskim naukama).

Mirza Hasan Ćeman radio je u Zemaljskom muzeju Bosne i Hercegovine, u Odjeljenju za arheologiju a jedno je vrijeme bio i zamjenik direktora. U ovoj instituciji je stekao i najviše stručno zvanje, muzejski savjetnik. Od 2007. radi na Filozofskom fakultetu u Sarajevu na katedri historija umjetnosti i katedri za arheologiju te Arhitektonskom fakultetu u Sarajevu. Jedno vrijeme radio je kao vanjski saradnik i na Internacionalnom univerzitetu u Sarajevu.

Bavi se istraživanjem urbane antropologije, historije umjetnosti i arheologije osmanlijskog razdoblja sjeverozapadnog Balkana (posebno Bosne i Hercegovine), austro-ugarske kolonijalne orijentalističke problematike Bosne i Hercegovine, uporednim izučavanjem protestantizma i islama te općom problematikom odnosâ između navedene dvije vjere.

 Bibliografija 
 Ilidža, Mirza Hasan Ćeman (urednik), Sarajevo, 2000.
 Ilidža, Mirza Hasan Ćeman (urednik), izdanje na engleskom jeziku, Sarajevo, 2004.
 Urbana antropologija Tešnja: 1461-1878. Tešanj, 2006.
 Ferhad-begova džamija u Tešnju. Sarajevo, 2012.
 Abdullah-pašina džamija u Tešnju u Bosni i Hercegovini - S razmatranjima o dataciji Sejjid-Sulejmanove, Hasanbegovića ili Guvanjske (Harman) džamije i ubikaciji Tophana ili Tabhana džamije u Tešnju (= The Abdullah-Pasha Mosque in Tešanj, Bosnia and Herzegovina - With reflections on the dating of the Sayyid Sulejman, Hasanbegović or Guvanjska (Harman) mosque and the location of the Tophana or Tabhana mosque in Tešanj). Urednik: Prof. dr. Salih Fočo. Izdanje: Prvo. Izdavač: Filozofski fakultet u Sarajevu. Sarajevo, 2015. . COBISS.BH-ID 22470150. 
 Ahmed-paša, vakif džamijā u selima Kalošević i Kruštica kraj Tešnja u Bosni i Hercegovini - Ahmed-Pasha, wakif of Mosques in the villages of Kalošević and Kruštica near Tešanj, Bosnia and Herzegovina. Urednik: Prof. dr. Salih Fočo. Izdanje: Prvo. Izdavač: Filozofski fakultet u Sarajevu. Sarajevo, 2015. . COBISS.BH-ID 22469894.
 Muzeji i grad - prikrivena muzeologija u globalnoj politici i ekonomiji - [MUSEUMS AND CITIES - Hidden Museology in Global Politics and Economics ] / Mirza Hasan Ćeman; [prijevod sažetaka na engleski Amira Sadiković]. - Sarajevo : autor, 2015. - 244 str., [8] listova s tablama : ilustr. ; 25 cm. Bilješka o autoru: str. 243-244. - Bibliografija: str. 193-242 i uz tekst. - Summary. - Registri. {{ISBN|978-9926-408-29-9}}. COBISS.BH-ID 22597894. CIP - Katalogizacija u publikaciji Nacionalna i univerzitetska biblioteka Bosne i Hercegovine, Sarajevo.
 Matrakči Ibrahim, čauš Visoke porte iz Tešnja, eponim sela Gornji i Donji Očauš, planine Očauš, Očauškog polja i rijeke Očaušnice u Bosni i Hercegovini -  Topografska, toponomastička i onomastička razmatranja graničnog pojasa između Tešanjske i Kotorske nahije na području planine Očauš prema Opširnom popisu Bosanskog sandžaka iz 1604. godine.[Elektronski izvor] / Mirza Hasan Ćeman ; [prijevod sažetka Srebren Dizdar]. - Elektronski tekstualni podaci. - Sarajevo : autor, 2016., pp 320. In Bosnian. {{ISBN|978-9926-442-03-3}}; COBISS.BH-ID 23601926 .

 Reference 

 Literatura 
 Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 144-145.

 Vanjski linkovi 
 Scribd  Kulturno-historijsko naslijeđe Općine Kladanj

Kategorija:Bosanskohercegovački arheolozi
Kategorija:Bosanskohercegovački historičari
Kategorija:Katedra za historiju umjetnosti Filozofskog fakulteta u Sarajevu
Kategorija:Biografije, Tešanj
Kategorija:Rođeni 1949.
Kategorija:Živi ljudi